  Анжелика Тихонова корреспондент Удмуртиысь гурт возёсъя министр Александр Прохоров «Единая Россия» партилэн праймеризаз пыриськоз. Солэсь кандидатуразэ радъясь комитетэзлэн кенешоназ 4-тӥ оштолэзе юнматӥзы. Сое сяна, элькунлэн Кун Кенешаз депутатэ кандидатъёсты быръёнъя нырысь-валысь куара сётонэ эшшо 70 адямиез юнматӥзы на. Соос пӧлын — йӧскалык политикая министрлэн воштӥсез но Вань удмуртъёслэн «Удмурт Кенеш» огазеяськонзылэн тӧроез Татьяна Ишматова, улосвылысь парламентлэн тӧроезлэн воштӥсез Софья Широбокова, «Птицефабрика «Вараксино» огазеяськонлэн кивалтӥсез Дмитрий Кузнецов. Вераны кулэ, нырысь-валысь куара сётонэ пыриськыны малпам удысэт кивалтӥсьёс пӧлын Прохоров нырысетӥез ӧвӧл. Азьвылгес кандидат сямен юнматэмын экономикая министр Михаил Зайцев. Та дырлы праймеризэ пыриськыны 147 адями гожтӥськиз ини. Азьвыл куара сётонэ пыриськон понна ужкагазъёсты 27-тӥ оштолэзёзь кутозы. Праймериз 28-тӥ куартолэзе ортчоз. Чакламъя, со нуналэ 241 чотан участокъёс ужалозы. Тодэ вайытом, Удмуртилэн Кун Кенешаз быръёнъёс 2017-тӥ арын 10-тӥ куарусёнэ ортчозы. Тегъёс: Политика Ижкар Удмуртия ЕдинаяРоссия КунКенеш АлександрПрохоров  